CELEX: 31986R2403
Language: el
Date: 1986-07-30 00:00:00
Title: Κανονισμός (ΕΟΚ) αριθ. 2403/86 της Επιτροπής της 30ής Ιουλίου 1986 που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων

Avis juridique important

|

31986R2403

Κανονισμός (ΕΟΚ) αριθ. 2403/86 της Επιτροπής της 30ής Ιουλίου 1986 που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων  

Επίσημη Εφημερίδα αριθ. L 208 της 31/07/1986 σ. 0023

***** ΚΑΝΟΝΙΣΜΟΣ (ΕΟΚ) αριθ. 2403/86 ΤΗΣ ΕΠΙΤΡΟΠΗΣ  της 30ής Ιουλίου 1986  που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 174,  Εκτιμώντας:  ότι ο κανονισμός (ΕΟΚ) αριθ. 654/86 της Επιτροπής της 28ης Φεβρουαρίου 1986 καθορίζοντας, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων (1) καθόρισε, για ορισμένα προϊόντα αλιείας, το προβλεπόμενο συνολικό επίπεδο εισαγωγών για την περίοδο εμπορίας 1986· ότι το προβλεπόμενο αυτό επίπεδο περιέχει, για κάθε προϊόν ενδιαφερόμενο, ένα ετήσιο τμήμα εισαγωγής για τις τρίτες χώρες, που καθορίστηκε, για την περίοδο εμπορίας 1986, από τον κανονισμό (ΕΟΚ) αριθ. 655/86 της Επιτροπής (2)·  ότι, όσον αφορά την Ισπανία, το τμήμα για τους μη αποξηραμένους μπακαλιάρους, αλατισμένους ή σε άρμη αυξήθηκε κατά 2 000 τόνους από τον κανονισμό (ΕΟΚ) αριθ. 2168/86 της Επιτροπής (3)· ότι πρέπει, ως εκ τούτου, να προσαρμοσθεί, κατά συνέπεια, γι' αυτό το κράτος μέλος το προβλεπόμενο επίπεδο εισαγωγής του εν λόγω προϊόντος που προβλέπεται στον κανονισμό (ΕΟΚ) αριθ. 654/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον πίνακα που αναφέρεται στο τμήμα Α του παραρτήματος του κανονισμού (ΕΟΚ) αριθ. 654/86, ο αριθμός «11 420» για το συνολικό επίπεδο εισαγωγών των μη αποξηραμένων μπακαλιάρων, αλατισμένων ή σε άρμη της διακρίσεως 03.02 Α 1 ex β) του κοινού δασμολογίου αντικαθίσταται από τον αριθμό «13 420».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 66 της 8. 3. 1986, σ. 6.  (2) ΕΕ αριθ. L 66 της 8. 3. 1986, σ. 9.  (3) ΕΕ αριθ. L 189 της 11. 7. 1986, σ. 11.